ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतातील दैनंदिन नवीन रुग्णसंख्या 1.32 लाख
सलग सहाव्या दिवशी दैनंदिन नवीन रूग्णसंख्या 2 लाखांहून कमी
सक्रीय रुग्णसंख्या 17,93,645; सलग दुसऱ्या दिवशी सक्रिय रूग्णसंख्या 20 लाखांपेक्षा कमी
दैनंदिन बरे होणाऱ्यांची संख्या दैनंदिन नवीन रुग्णांच्या तुलनेत सलग 20 व्या दिवशी जास्त
बरे होण्याचा दर आणखी वाढून 92.48%
दैनंदिन पॉझिटिव्हिटी दर 6.57% इतका असून सलग 9 व्या दिवशी तो 10% पेक्षा कमी
भारतातील दैनंदिन नवीन रुणांच्या संख्येमध्ये सतत घसरण झालेली आढळून येत असून, भारतात गेल्या 24 तासात 1.32 लाख इतक्या नव्या रुग्णांची नोंद झाली आहे. गेल्या 24 तासात दैनंदिन 1,32,788 नवीन रुग्णांची नोंद झाली आहे.
देशात सलग 6 व्या दिवशी 2 लाखांपेक्षा कमी दैनंदिन नव्या रुग्णांची नोंद झाली आहे.
भारतात दैनंदिन नवीन सक्रीय रुग्णांच्या संख्येत सतत घसरण होत आहे. आज 17,93,645 सक्रीय रुग्णांची नोंद झाली. गेल्या 24 तासात सक्रिय रूग्णसंख्येत एकूण 1,01875 इतकी घसरण झाली, आता सक्रीय रुग्ण संख्या एकूण बाधित रुग्णांच्या 6.34% आहे.
दैनंदिन बरे झालेल्यांची संख्या दैनंदिन नवीन रुग्णांच्या तुलनेत सलग 20 व्या दिवशी जास्त आहे. गेल्या 24 तासांत 2,31,456 जण बरे झाल्याची नोंद झाली आहे.
दैनंदिन नवीन रुग्णांच्या तुलनेत गेल्या 24 तासांत 98,668 हूनअधिक जण बरे झाल्याची नोंद झाली आहे.
या महामारीची लागण झाल्यापासून संसर्ग झालेल्या लोकांपैकी 2,61,79,085 नागरीक कोविड-19 या आजारातून मुक्त झाले आहेत आणि गेल्या 24 तासांत 2,31,456 रूग्ण बरे झाले आहेत. एकूण रूग्ण बरे होण्याचा दर 92.48%,इतका आहे, जो सातत्याने वाढता कल दर्शवित आहे.
गेल्या 24 तासात एकूण 20,19, 773 चाचण्या करण्यात आल्या आणि आतापर्यंत भारताने एकूण 35 कोटी  चाचण्या पूर्ण केल्या आहेत.
देशभरात एकीकडे चाचण्या करण्याचे प्रमाण वाढत आहे, तसेच साप्ताहिक पॉझिटिव्हिटीचा दरात सतत घट दिसून येत आहे. साप्ताहिक पॉझिटिव्हिटीचा दर सध्या 8.21% वर आहे तर दैनंदिन पॉझिटिव्हिटीचा दर कमी झाला असून तो आज 6.57% वर आहे. आता सलग 9 व्या दिवशी तो 10% पेक्षा कमी आहे.
राष्ट्रव्यापी लसीकरण मोहिमेअंतर्गत आज देशभरात एकूण संख्या 21.85 कोटी लसींच्या मात्रा देण्यात आल्या.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 21,85,46,667 लसीच्या मात्रा 30,91,543 सत्रांद्वारे दिल्या गेल्या आहेत.
त्या पुढील आलेखात समाविष्ट आहेत
|
|
HCWs
|
|
1st Dose
|
|
98,99,574
|
|
2nd Dose
|
|
68,03,865
|
|
FLWs
|
|
1st Dose
|
|
1,57,63,082
|
|
2nd Dose
|
|
85,56,719
|
|
Age Group 18-44 years
|
|
1st Dose
|
|
2,13,73,965
|
|
2nd Dose
|
|
39,443
|
|
Age Group 45 to 60 years
|
|
1st Dose
|
|
6,72,19,095
|
|
2nd Dose
|
|
1,08,65,046
|
|
Over 60 years
|
|
1st Dose
|
|
5,91,55,780
|
|
2nd Dose
|
|
1,88,70,098
|
|
Total
|
|
21,85,46,667
आर्थिक व्यवहार विषयक मंत्रिमंडळ समिती
एफसीआयच्या 3500 कोटी रुपयांच्या अधिकृत भागभांडवलामध्ये रु.10,000 कोटी पर्यंत वाढविण्याच्या निर्णयाला केंद्रीय मंत्रिमंडळाची मंजुरी
नवी दिल्ली, 27 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या आर्थिक व्यवहार समितीच्या बैठकीत भारतीय अन्नधान्य महामंडळाच्या अर्थात एफसीआयच्या अधिकृत भांडवलामध्ये मोठी वाढ करण्याचा निर्णय घेण्यात आला. या निर्णयानुसार एफसीआयच्या अधिकृत भांडवलामध्ये सरकार 3500 कोटी रुपयांवरून 10,000 कोटी रुपयांपर्यंत वाढ करण्यात येणार आहे.
सरकारच्या या अधिकृत भांडवलामध्ये वाढ करण्याच्या निर्णयामुळे भारतीय अन्नधान्य महामंडळाला कारभार करण्यासाठी अतिरिक्त समभाग भांडवल उपलब्ध होवू शकणार आहे. केंद्रीय अंदाजपत्रकाच्या माध्यमातून ही कायमस्वरूपी गुंतवणूक असून त्यामुळे अन्नधान्य महामंडळावर असलेला कर्जाचा भार कमी होवू शकेल. त्याचबरोबर महामंडळाला कर्जापोटी द्यावे लागणारे व्याजही कमी होणार आहे. याच परिणाम म्हणजे अन्नधान्यासाठी जे देण्यात येणारे अनुदान कमी करता येईल.
पार्श्वभूमी
भारतीय अन्नधान्य महामंडळाला अन्नधान्याचा विशिष्ट क्षमतेपर्यंत सातत्याने साठा ठेवावा लागतो. यासाठी मोठ्या प्रमाणावर निधीची आवश्यकता असते. सध्या भारतीय अन्नधान्य महामंडळामध्ये 3,500 कोटी रूपयांचे अधिकृत समभाग भांडवल आहे. आणि 31 मार्च, 2019 च्या ताळेबंदानुसार महामंडळाजवळ 3,447.58 कोटी रूपये देय भांडवल आहे.
भारतीय अन्नधान्य महामंडळाची निर्मिती अन्नधान्य महामंडळ कायदा,1964 अनुसार करण्यात आली आहे. सरकारचे अन्नधान्यविषयक धोरण राबवण्यासाठी हे महामंडळ स्थापण्यात आले आहे. त्याचबरोबर शेतकरी बांधवांना त्यांच्या शेतमालाला किमान आधार मूल्य देण्यासाठी आणि देशामध्ये पुरेसा अन्नधान्य साठा कायम ठेवण्यासाठी कार्य करण्याच्या उद्देशाने महामंडळाची कार्यपद्धती निश्चित करण्यात आलीे आहे. त्याचबरोबर राष्ट्रीय अन्न सुरक्षा कायद्यानुसार आणि केंद्र सरकारच्या इतर जनकल्याण योजनांच्या अंमलबजावणीसाठी हे महामंडळ कार्य करीत आहे.
B.Gokhale/S.Bedekar/P.Kor
(Visitor Counter : 51
रेल्वे मंत्रालय
"ऑपरेशन महिला सुरक्षा" या संपूर्ण भारतभर झालेल्या मोहिमेदरम्यान रेल्वे पोलिस दलाने 150 मुली/महिलांची केली सुटका
महिलांसाठी राखीव असलेल्या डब्यातून अनधिकृतपणे प्रवास करणाऱ्या 7000 हून अधिक जणांना अटक
रेल्वेने प्रवास करणाऱ्यांना त्यांच्या सुरक्षिततेबद्दल आणि काय करावे/ काय टाळावे, याविषयी शिक्षित करण्यासाठी 5742 जनजागृती मोहिमांचे आयोजन
भारतीय रेल्वेने महिलांची सुरक्षा आणि सुरक्षितता याला नेहमीच प्राधान्य दिले आहे. रेल्वे सुरक्षा दल  आणि रेल्वेत आघाडीवर काम करणारे कर्मचारी भारतीय रेल्वेने प्रवास करणाऱ्या महिलांचा सुरक्षित आणि संरक्षित होईल,हे सुनिश्चित करण्यासाठी अथक परिश्रम करत असतात. महिला सुरक्षेच्या या उद्दिष्टाला समर्पित असलेली "ऑपरेशन महिला सुरक्षा" मोहीम दिनांक 3 ते 31 मे 2022 दरम्यान संपूर्ण भारतात राबवण्यात आली.
या मोहिमेदरम्यान आरपीएफने महिलांसाठी राखीव असलेल्या डब्यातून अनधिकृतपणे प्रवास करणाऱ्या 7 हजारांहून अधिक व्यक्तींना अटक केली आहे. आरपीएफने 150 मुली/महिलांना मानवी तस्करीचे बळी होण्यापासून वाचवले.
रेल्वेने प्रवास करणाऱ्या महिला प्रवाशांना त्यांच्या संपूर्ण प्रवासासाठी अधिक संरक्षण आणि सुरक्षितता प्रदान करण्याच्या उद्देशाने "मेरी सहेली" हा उपक्रम संपूर्ण भारतभर कार्यरत आहे.283 प्रशिक्षित महिला अधिकारी आणि कर्मचारी असलेल्या या चमूने  विविध ठिकाणी दररोज सरासरी एकूण 1125 महिला आरपीएफ कर्मचारी तैनात केले आहेत, ज्यांनी या कालावधीत 2 लाख 25 हजारांहून अधिक महिलांशी संवाद साधला आणि त्यांना पूर्णतः मदत केली.
या काळात पुरुष आणि महिला आरपीएफ कर्मचार्यांच्या मिश्र तुकड्या असलेले ट्रेन एस्कॉर्ट देखील मोठ्या प्रमाणावर तैनात करण्यात आले होते.मिश्र तुकड्या काही महिन्यांपूर्वी सुरू झाल्या आहेत आणि त्यांना सकारात्मक प्रतिसाद मिळत आहे.
रेल्वे प्रवास करणाऱ्यांना त्यांच्या प्रवासादरम्यान त्यांच्या सुरक्षिततेसाठी काय करावे आणि काय टाळावे,याबद्दल शिक्षित करण्यासाठी, 5742 जागरुकता मोहिमा आयोजित करण्यात आल्या होत्या. या महिनाभर चाललेल्या कार्यवाहीमध्ये, आरपीएफ जवानांनी स्वतःचा जीव धोक्यात घालून, चालत्या ट्रेनमध्ये चढताना/ उतरताना घसरलेल्या आणि चालत्या ट्रेनखाली येण्याची शक्यता असलेल्या 10 महिलांचे प्राण वाचवले.
भारतीय रेल्वे संपूर्ण भारतभर पसरलेल्या रेल्वेच्या जाळ्यामध्ये महिलांचे सुरक्षा कवच वाढविण्यासाठी प्रयत्नशील आणि वचनबद्ध आहे.
|
भूविज्ञान मंत्रालय
|
अखिल भारतीय हवामान विषयक इशारा बुलेटिन 
नवी दिल्ली, 31 ऑगस्ट 2020
- 31 ऑगस्ट : पश्चिम राजस्थान, उप-हिमालयीन पश्चिम बंगाल आणि सिक्किम, आसाम आणि मेघालय , सौराष्ट्र आणि कच्छ येथे तुरळक ठिकाणी मुसळधार ते अति -मुसळधार पाऊस पडण्याची शक्यता आहे. पंजाब, पूर्व राजस्थान, ओदिशा , अंदमान आणि निकोबार बेटे, अरुणाचल प्रदेश, नागालँड, मणिपूर, मिझोरम आणि त्रिपुरा, गुजरात प्रदेश, कोकण आणि गोवा, आंध्र प्रदेश किनारपट्टी आणि यानम, तामिळनाडू, पुडुचेरी आणि कराईकल आणि केरळ आणि माहे मध्ये तुरळक ठिकाणी अति-मुसळधार पाऊस पडण्याची शक्यता आहे.
- 01 सप्टेंबर : नैऋत्य अरबी समुद्रावर जोरदार वारे  वाहण्याची शक्यता आहे. दक्षिण अंदमान समुद्रावर आणि लगतच्या विषुववृत्तीय हिंद महासागरावरील भागात  वादळी वारे वाहण्याची शक्यता आहे. मच्छीमारांना या भागात जाऊ नये असा सल्ला देण्यात आला आहे.
- 02 सप्टेंबर : पंजाब, हरियाणा, चंदीगड आणि दिल्ली, राजस्थान, पश्चिम उत्तर प्रदेश, पूर्व मध्य प्रदेश, विदर्भ, छत्तीसगड, बिहार, झारखंड, आंध्र प्रदेश किनारपट्टी आणि यानम, तेलंगणा ,रायलसीमा, दक्षिण कर्नाटक आणि किनारपट्टी , तामिळनाडू, पुडुचेरी आणि कराईकल आणि केरळ आणि माहे.मध्ये तुरळक ठिकाणी विजांच्या गडगडाटासह वादळ येण्याची शक्यता आहे.
- नैऋत्य अरबी समुद्रात वादळी वारे .वाहण्याची शक्यता आहे. नैऋत्य अरबी समुद्रावर आणि केरळ व लक्षद्वीपच्या किनाऱ्यालगत वादळी वारे  वाहतील. मच्छीमारांना या भागात जाऊ नये असा सल्ला देण्यात आला आहे.
- 03 सप्टेंबर : दक्षिण अंतर्गत कर्नाटक आणि केरळ आणि माहे येथे तुरळक तितकी मुसळधार ते अतिमुसळधार पाऊस पडण्याची शक्यता आहे. जम्मू आणि काश्मीर, लडाख, गिलगिट-बाल्टिस्तान, मुझफ्फराबाद, हिमाचल प्रदेश, उत्तराखंड, हरियाणा, चंदीगड आणि दिल्ली, पूर्व राजस्थान, उत्तर प्रदेश, अंदमान आणि निकोबार बेटे, ओदिशा , मध्य महाराष्ट्र, कर्नाटक किनारपट्टी आणि तामिळनाडू, पुडुचेरी आणि कराईकल येथे तुरळक ठिकाणी मुसळधार पाऊस पडण्याची शक्यता आहे. मच्छीमारांना या भागात जाऊ नये असा सल्ला देण्यात आला आहे.
- 04 सप्टेंबर : हिमाचल प्रदेश, उत्तराखंड, उत्तर प्रदेश, आसाम आणि मेघालय, मध्य महाराष्ट्र, कोकण आणि गोवा, दक्षिण अंतर्गत कर्नाटक, तामिळनाडू, पुडुचेरी आणि कराईकल आणि केरळ आणि माहे येथे तुरळक ठिकाणी अति-मुसळधार पाऊस पडण्याची शक्यता आहे. मच्छीमारांना या भागात जाऊ नये असा सल्ला देण्यात आला आहे.
M.Iyengar/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
रसायन आणि खते मंत्रालय
कोविड-19 विरुद्धच्या लढयात देशभरात वैद्यकीय सामुग्रीचा पुरवठा सुरळीत- गौडा
नवी दिल्ली, 3 एप्रिल 2020
केंद्रीय रसायन आणि खते मंत्री डी. व्ही. सदानंद गौडा यांनी सांगितले की, कोविड-19 विरुद्धच्या लढयात देशभरात वैद्यकीय सामुग्री पुरवठा सुरळीत सुरू असून कुठेही कशाचीही कमतरता भासली नाही
गौडा यांनी एका ट्विटमध्ये म्हटले आहे की, कोविड-19 विरुद्धच्या लढाईत गरज आहे त्या सर्व ठिकाणी आवश्यक वैद्यकीय सामुग्रीचा पुरवठा होईल हे सुनिश्चित केले जात आहे. गेल्या 5 दिवसांत 62 लाईफलाईन उडान विमानांनी 15.4 टनहून अधिक आवश्यक वैद्यकीय सामुग्रीचा पुरवठा केला आहे. गेल्या चार दिवसांत मालवाहू विमानांनी देशभरात 10 टन वैद्यकीय उपकरणे पुरवली आहेत.
ते म्हणाले की, औषध निर्मिती आणि रुग्णालय उपकरणे यासारख्या अत्यावश्यक वस्तूंच्या उत्पादनावर देखील सरकर लक्ष ठेऊन आहे. यासाठी सेझ मधील 200 हून अधिक युनिट्स कार्यान्वित आहेत.
गौडा पुढे म्हणाले की, आवश्यक वैद्यकीय वस्तूंच्या वितरणावर बारीक लक्ष ठेवण्यासाठी आणि मालवाहतूक संबंधित मुद्यांकडे लक्ष वेधण्यासाठी केंद्रीय नियंत्रण कक्ष देखील स्थापन करण्यात आला आहे.
U.Ujgare/S.Mhatre/P.Malandkar
(Visitor Counter : 119
सामाजिक न्याय आणि सबलीकरण मंत्रालय
कोविड-19 मुळे उद्भवलेल्या आपत्कालीन आरोग्य परिस्थिती दरम्यान दिव्यांगजणांच्या सुरक्षा आणि सुरक्षिततेसाठी सर्वंकष दिव्यांगता सर्वसमावेशक मार्गदर्शक तत्वांच्या अंमलबजावणीसाठी डीईपीडब्ल्यूडीने पीडब्ल्यूडीएससाठी राज्य आयुक्तांना पत्र लिहिले
नवी दिल्ली, 31 मार्च 2020
सामाजिक न्याय आणि सशक्तीकरण मंत्रालयांतर्गत कार्यरत दिव्यांगाजन सशक्तीकरण विभागाने  सर्व राज्य/केंद्रशासित प्रदेशांच्या दिव्यांगजनांशी संबंधित राज्य आयुक्तांना पत्र लिहून कोविड-19 मुळे उद्भवलेल्या आपत्कालीन आरोग्य परिस्थिती दरम्यान दिव्यांगजनांच्या सुरक्षा आणि सुरक्षिततेसाठी डीईपीडब्ल्यूडी द्वारे 26 मार्च 2020 रोजी जारी केलेल्या दिव्यांगता सर्वसमावेशक मार्गदर्शक तत्त्वांच्या अंमलबजावणी नुसार दिव्यांगजनांचे काळजीवाहक आणि स्वयंसेवी संस्थाना पास जारी करण्यास सांगितले आहे.
लॉकडाऊन काळात दिव्यांग व्यक्तींना होणारा त्रास कमी करण्यासाठी या मार्गदर्शक तत्त्वांनुसार राज्य आयुक्तांना त्यांची अंमलबजावणी सुनिश्चित करण्यासाठी राज्य नोडल प्राधिकारी म्हणून काम करत राज्य/जिल्हा आपत्ती व्यवस्थापन प्राधिकरण, आरोग्य आणि कायदा अंमलबजावणी प्राधिकरण यासारख्या सर्व संबंधित अधिकाऱ्यांशी निकट समन्वय साधत सेवा प्रदान केल्या पाहिजेत. राज्य आयुक्त वरील मार्गदर्शक तत्वांच्या अनुषंगाने काम करत आहेत अशी आशा आहे.
मार्गदर्शक तत्त्वांनुसार,  लॉकडाऊन दरम्यान दिव्यांग व्यक्तींचा सांभाळ करणाऱ्या व्यक्तींना प्राधान्यक्रमाने सोप्या पद्धतीने स्थानिक प्रवास पास जारी करणे आवश्यक आहे, आणि  दिव्यांग व्यक्तींना आवश्यक अन्न, पाणी, औषध उपलब्ध करून देणे देखील गरजेचे आहे. पुढे असे देखील निदर्शनाला आले आहे की, स्वयंसेवी संस्था आणि पीडब्ल्यूडीएस संघटना देखील दिव्यांग व्यक्तींच्या दैनंदिन आयुष्यात आणि जीवनावश्यक वस्तूंमध्ये सहाय्य करतात. पीडब्ल्यूडीएसना मदत सेवा सुरळीत पद्धतीने उपलब्ध होण्यासाठी या संघटनांशी समन्वय साधने गरजेचे आहे.
स्वयंसेवी संस्था/पीडब्ल्यूडी संघटना/काळजीवाहक आदींना प्रवास पास जारी न केल्यामुळे पीडब्ल्यूडीएसना काळजीवाहक, सेवकांकडून सेवा मिळण्यात आणि जीवनावश्यक वस्तू उपलब्ध होण्यात त्रास सहन करावा लागत आहे अशा तक्रारी डीईपीडब्ल्यूडीकडे येत आहेत. दिव्यांग व्यक्तींना आवश्यक सेवा मिळण्यास विलंब होऊ नये म्हणून दिव्यांग व्यक्तींशी संबधित राज्य आयुक्तांनी सर्व राज्य/केंद्रशासित प्रदेशांना संबंधित अधिकाऱ्यांशी संपर्क साधत दिव्यांगजन संघटना/स्वयंसेवी संस्था/काळजीवाहक यांना पास जारी करण्याची विनंती केली आहे. त्यांना यासंदर्भात स्थानिक कायदा अंमलबजावणी अधिकाऱ्यांनी  संवेदनशील राहण्याची विनंती केली आहे. डीईपीडब्ल्यूडीने त्यांना सांगितले आहे की कोविड-19 चे रुग्ण रूग्णालय आणि आरोग्य सेवा संस्थांकडून बाहेर जाता कामा नये.
B.Gokhale/S.Mhatre/D.Rane
(Visitor Counter : 79
उपराष्ट्रपती कार्यालय
जगाच्या विविध भागात होत असलेल्या दहशतवादी हल्ल्यांबद्दल उपराष्ट्रपतींनी व्यक्त केली चिंता
श्रीलंका सरकार आणि तिथल्या जनतेसोबत भारत भक्कमपणे उभा-उपराष्ट्रपतींची ग्वाही
नवी दिल्ली, 22 एप्रिल 2019
जगाच्या विविध भागात सातत्याने होत असलेल्या दहशतवादी हल्ल्यांविषयी उपराष्ट्रपती एम. व्यंकय्या नायडू यांनी चिंता व्यक्त केली आहे. संयुक्त राष्ट्रांसारख्या जागतिक संस्थांनी या दहशतवादी हल्ल्यांविरोधात सर्वसमावेशक कार्यक्रम राबवायला हवा, अशी अपेक्षा त्यांनी व्यक्त केली. सर्व प्रकारच्या दहशतवादी कारवायांना गुन्हेगार म्हणून घोषित करणे, दहशतवाद्यांना आश्रय देणारे, अर्थसहाय्य करणारे आणि इतर कुठलीही मदत करणाऱ्यांना आंतरराष्ट्रीय समुदायांनी नाकारणे अशा उपाययोजना भारताने सुचवल्या असून त्याची अंमलबजावणी केली जावी, असे उपराष्ट्रपती म्हणाले. बंगळुरू विद्यापीठाच्या 54 व्या वार्षिक दिक्षांत समारंभात ते आज बोलत होते. दरवेळी दहशतवादी कारवायांचा निषेध करण्यापलिकडे जात आता त्याविरोधात ठोस पावले उचलणे अत्यावश्यक आहे, असेही ते म्हणाले. श्रीलंकेत झालेल्या भीषण दहशतवादी स्फोटांविषयी चिंता व्यक्त करत अशाच स्थितीत भारत, श्रीलंका सरकार आणि तिथल्या नागरिकांच्या पाठिशी भक्कमपणे उभा आहे, असेही नायडू म्हणाले.
उच्च शिक्षणात जात, धर्म, स्त्री-पुरुष असे भेदभाव असायला नको, असे सांगत उच्च शिक्षणाच्या सोयीसुविधा सर्वांना समान मिळायला हव्यात, अशी अपेक्षा त्यांनी व्यक्त केली. देशातल्या सर्व विद्यार्थ्यांना जागतिक दर्जाचे शिक्षण उपलब्ध करून देणे काळाची गरज आहे, असे ते म्हणाले. उच्च शिक्षण संस्थांनी संवादात्मक अध्ययन पद्धती आणि वैविध्यपूर्ण अभ्यास शाखांवर भर द्यावा, असा सल्लाही त्यांनी दिला. नव्या भारताच्या निर्मितीसाठी कुशल मनुष्यबळ आवश्यक आहे, असे सांगत कौशल्य विकासावर लक्ष्य केंद्रीत करावे, असे उपराष्ट्रपती म्हणाले.
N.Sapre/R.Aghor/P.Kor
(Visitor Counter : 66
रसायन आणि खते मंत्रालय
औषध उत्पादन क्षेत्रासाठी उत्पादन आधारित प्रोत्साहन योजनेला केंद्रीय मंत्रिमंडळाची मंजुरी
नवी दिल्ली, 24 फेब्रुवारी 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने औषध उत्पादन क्षेत्रासाठी आर्थिक वर्ष 2020-21 ते 2028-29 पर्यंतच्या कालावधीकरता उत्पादन आधारित प्रोत्साहन योजनेला  मान्यता दिली आहे.
या योजनेमुळे देशातील उत्पादकांना फायदा होईल, रोजगार निर्माण होण्यास मदत होईल आणि ग्राहकांना व्यापक प्रमाणात परवडणारी औषधे उपलब्ध होण्यात योगदान मिळण्याची अपेक्षा आहे.
या योजनेतून देशातील उच्च मूल्य असलेल्या उत्पादनांच्या निर्मितीस प्रोत्साहन मिळेल आणि निर्यातीत मूल्यवर्धन होईल अशी अपेक्षा आहे. 2022-23 ते 2027-28 या सहा वर्षांच्या कालावधीत एकूण 2,94,000 कोटी रुपयांची वाढीव विक्री आणि 1,96,000 कोटी रुपयांची वाढीव निर्यात होण्याचा अंदाज आहे.
या क्षेत्रातील वाढीच्या परिणामस्वरूप या योजनेद्वारे कुशल व अकुशल अशा दोन्ही प्रकारच्या कर्मचाऱ्यांसाठी सुमारे 20,000 प्रत्यक्ष आणि 80,000 अप्रत्यक्ष रोजगार उपलब्ध होण्याची अपेक्षा आहे.
यामुळे महत्वाच्या औषधांच्या उत्पादनामध्ये आत्मनिर्भर होण्याबरोबरच उदयोन्मुख उपचार पद्धती आणि इन-विट्रो निदान उपकरणांसह जटिल आणि उच्च तंत्रज्ञानाच्या उत्पादनांच्या विकासासाठी नवोन्मेषास प्रोत्साहन मिळणे अपेक्षित आहे. भारतीयांना दुर्मिळ औषधांसह वैद्यकीय उत्पादने अतिशय सहजतेने आणि किफायतशीरपणे उपलब्ध होणे अपेक्षित आहे. या योजनेतून औषध उत्पादन क्षेत्रात 15,000 कोटी रुपये गुंतवणूक होण्याची अपेक्षा आहे.
योजनेची ठळक वैशिष्ट्ये खालीलप्रमाणे आहेतः
लक्ष्य गटः
औषध उत्पादन उद्योगात योजनेचा व्यापक उपयोग आणि त्याच वेळी या योजनेच्या उद्दीष्टांची पूर्तता सुनिश्चित करण्यासाठी औषध उत्पादन सामग्रीच्या भारतातील नोंदणीकृत उत्पादकांना त्यांच्या जागतिक उत्पादन महसुलाच्या  आधारे एका गटात समाविष्ट केले जाईल.
अर्जदाराच्या तीन गटांसाठी पात्रता निकष खालीलप्रमाणे आहेतः
 गट अ: औषध उत्पादन सामग्रीचा 5,000 कोटी रुपये किंवा त्यापेक्षा अधिक जागतिक उत्पादन महसूल  असलेले अर्जदार
 गट ब: औषध उत्पादन सामग्रीचा 500  ते 5,000 कोटी रुपये दरम्यान जागतिक उत्पादन महसूल  असलेले अर्जदार
 गट क : औषध उत्पादन सामग्रीचा 500 कोटी रुपयांपेक्षा कमी जागतिक उत्पादन महसूल  असलेले अर्जदार. त्यांची विशिष्ट आव्हाने आणि परिस्थिती पाहता एमएसएमई उद्योगासाठी एक उपसमूह या गटात तयार केला जाईल.
प्रोत्साहन प्रमाण:
योजनेअंतर्गत एकूण प्रोत्साहन प्रमाण  सुमारे 15,000 कोटी रुपये आहे. लक्ष्य गटांमधील प्रोत्साहन वाटप खालीलप्रमाणे आहे.
 गट अ: 11,000 कोटी रुपये.
 गट ब: 2,250 कोटी रुपये.
 गट क : 1,750 कोटी रुपये.
पार्श्वभूमी:
भारतीय औषध उत्पादन उद्योग आकारमानानुसार जगातील तिसऱ्या क्रमांकाचा आहे आणि मूल्याच्या बाबतीत 40 अब्ज अमेरिकन डॉलर्स किमतीचा आहे. सध्या कमी किमतीतील जेनेरिक औषधे भारतीय निर्यातीतील प्रमुख घटक आहेत, तर पेटंट औषधांची देशांतर्गत मागणी मोठ्या प्रमाणात आयाती द्वारे पूर्ण केली जाते. याचे कारण म्हणजे औषध निर्माण क्षेत्रातील आवश्यक ते संशोधन आणि विकासाबरोबरच या क्षेत्रात उच्च मूल्य उत्पादनाचा अभाव आहे. वैविध्यपूर्ण उत्पादनांच्या श्रेणींमध्ये गुंतवणूक आणि उत्पादन वाढविण्यासाठी जागतिक आणि देशांतर्गत उत्पादकांना उत्तेजन देण्यासाठी, चांगली रचना आणि योग्य लक्ष्य निर्धारित हस्तक्षेप आवश्यक आहे.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
अर्थ मंत्रालय
कोणालाही मागे न ठेवता 2014 पासून मिळविलेले यश
सरकारने 2014 पासून सर्व नागरिकांना चांगल्या दर्जाचे जीवनमान सन्मानाने दिले आहे - केंद्रीय वित्त आणि कंपनी व्यवहार मंत्री निर्मला सीतारामन
नवी दिल्ली, 1 फेब्रुवारी 2023
2014 पासून सरकारने सन्मानाने सर्व नागरिकांच्या राहणीमानाचा दर्जा उंचावला आहे आणि दरडोई उत्पन्न दुपटीने वाढून 1.97 लाख रूपये झाले आहे, असे आज संसदेत केंद्रीय वित्त आणि कंपनी व्यवहार मंत्री निर्मला सीतारामन यांनी अर्थसंकल्प 2023-24 सादर करताना सांगितले. या 9 वर्षांत आपली अर्थव्यवस्था जागतिक पातळीवर 10 व्या क्रमांकावरून 5 व्या क्रमांकावर आली आहे आणि व्यवसायासाठी अनुकूल वातावरण असलेला एक सुशासित आणि नाविन्यपूर्ण देश म्हणून अर्थव्यवस्थेत सुधारणा झाल्याचे जागतिक निर्देशांकातून स्पष्ट झाल्याचे त्यांनी सांगितले. देशाने अनेक शाश्वत विकास उद्दिष्टांमध्ये लक्षणीय प्रगती केली आहे, असेही त्या म्हणाल्या.
2022 मध्ये कर्मचारी भविष्य निर्वाह निधी संघटना  सदस्यसंख्या दुप्पट होऊन 27 कोटींवर आणि युपीआय द्वारे डिजिटल पेमेंट्स 126 लाख कोटींवरून 7,400 कोटी झाल्याने अर्थव्यवस्था औपचारिकपणे अधिक रचनात्मक झाली आहे, असे त्या पुढे म्हणाल्या. लक्ष्यित लाभांच्या सार्वत्रिकीकरणासह अनेक योजनांच्या प्रभावी अंमलबजावणीच्या फलस्वरूप सर्वसमावेशक विकास झाला आहे, जसे की :
- स्वच्छ भारत मिशन अंतर्गत 11.7 कोटी घरगुती शौचालये,
- उज्ज्वला अंतर्गत 9.6 कोटी द्रवरूप पेट्रोलियम वायू  जोडणी
- 102 कोटी व्यक्तींना कोविड लसीकरणाच्या 220 कोटी लस मात्रा
- 47.8 कोटी पंतप्रधान जन धन बँक खाती,
- पंतप्रधान सुरक्षा विमा आणि पंतप्रधान जीवन ज्योती योजनेंतर्गत 44.6 कोटी लोकांसाठी विमा संरक्षण, आणि
- पंतप्रधान किसान सन्मान निधी अंतर्गत 11.4 कोटी पेक्षा जास्त शेतकऱ्यांना 2.2 लाख कोटी रुपयांचे रोख हस्तांतरणH.Raut/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
संरक्षण मंत्रालय
संरक्षण मंत्री राजनाथ सिंह यांनी भूषविले मनोहर पर्रीकर संरक्षण अध्ययन आणि विश्लेषण संस्थेच्या आभासी कार्यकारी परिषदेचे अध्यक्षस्थान
नवी दिल्ली, 8 मे 2020
संरक्षण मंत्री राजनाथ सिंह यांनी आज मनोहर पर्रीकर संरक्षण अध्ययन आणि विश्लेषण संस्थेच्या  165 व्या आणि पहिल्या आभासी कार्यकारी परिषदेच्या  बैठकीचे अध्यक्षस्थान भूषविले.
कोविड -19 च्या पार्श्वभूमीवर मर्यादा असूनही आपले कर्तव्य बजावल्याबद्दल संरक्षण मंत्री राजनाथ सिंह यांनी एमपी-आयडीएसएचे महासंचालक, राजदूत सुजान आर चिनॉय, ईसीचे सर्व सदस्य आणि इतर तज्ज्ञ मंडळींचे अभिनंदन केले. कोविड -19 महामारीच्या पार्श्वभूमीवर काही तज्ज्ञ आणि कर्मचार्यांच्या हालचालींवर मर्यादा असल्या तरी त्यावर यशस्वीपणे मात करीत संस्थेने या तज्ज्ञांचे संशोधन त्यांच्या लिखाणाद्वारे आणि वेबिनारच्या माध्यमातून सर्वांपर्यंत पोहचविल्याचे संरक्षण मंत्र्यांनी नमूद केले. एमपी-आयडीएसए ही निर्बंधा दरम्यान पुन्हा सुरु होणाऱ्या संस्थांपैकी पहिली संस्था असून सर्व सुरक्षाविषयक आणि सुरक्षित शारीरिक अंतर नियमांचे अनुसरण करीत आहे.
संरक्षण, सुरक्षा आणि आंतरराष्ट्रीय संबंधांमध्ये गुणवत्तापूर्ण संशोधन करणारी एक प्रमुख संस्था म्हणून एमपी-आयडीएसएच्या योगदानाची प्रशंसा राजनाथ सिंह यांनी केली. वर्षानुवर्षे संस्थेने देशातील विविध राज्यांतील सशस्त्र सेना, केंद्रीय पोलिस संघटना आणि निमलष्करी दले, सरकारच्या संशोधन संस्था आणि विद्यापीठांशी व्यापक संबंध प्रस्थापित करण्यासाठी परिश्रमपूर्वक कार्य केले आहे. देश-विदेशातील विद्वानांसोबत या संस्थेचे विस्तृत आदान प्रदान असल्यामुळे विद्वानांना मुक्त वातावरणात स्पष्ट मत मांडण्याची संधी प्रदान करते. विचारांच्या अशा आदान-प्रदानामुळे धोरण ठरविताना वैकल्पिक दृष्टीकोन आणि नवीन माहिती मिळते.
एमपी-आयडीएसएच्या भावी प्रयत्नांसाठी शुभेच्छा देताना सध्याच्या अर्थव्यवस्थेतील संकटकाळात विशेषत: संरक्षण आधुनिकीकरणासाठी लागणाऱ्या संसाधनांच्या मर्यादेवर मात करण्यासाठी तज्ज्ञांनी नवीन कल्पना तयार करण्याच्या दृष्टीने आत्मविश्वास वाढवावा, अशी विनंती संरक्षण मंत्र्यांनी केली. दहशतवादविरोधी लढ्यात सीमेवर सज्ज असणाऱ्या आणि कोविड-19 विरुद्धच्या लढ्यात मदत व पाठबळ देणाऱ्या भारतीय सशस्त्र दलाच्या शौर्य व बलिदानाचे कौतुक राजनाथ सिंह यांनी यावेळी केले.
आयोगाच्या बैठकीस त्याचे सदस्य संरक्षण सचिव डॉ. अजय कुमार, माजी गृहसचिव जी. के. पिल्लई आणि प्रा. एस. डी. मुनी उपस्थित होते. राजदूत स्वस्पावन सिंह, लेफ्टनंट जनरल प्रकाश मेनन , व्हाईस ऍडमिरल शेखर सिन्हा , एअर मार्शल व्ही.के. भाटिया  आणि गुलशन लुथ्रा हे व्हिडिओ कॉन्फरन्सिंगच्या माध्यमातून बैठकीस उपस्थित होते.
M.Jaitly/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
माहिती आणि प्रसारण मंत्रालय
'मेन विल बी मेन', 'इन टू द सी' आणि 'टुगेदर' या चित्रपटाच्या दिग्दर्शकांनी मिफ्फ संवादमध्ये माध्यम प्रतिनिधींशी साधला संवाद
‘इन टू द सी’ चित्रपटाचे वादळात चित्रीकरण करणे अतिशय कठीण अनुभव- दिग्दर्शक आशिष नायक
मुंबई, 3 जून 2022
सतराव्या मुंबई आंतरराष्ट्रीय चित्रपट महोत्सव - मिफ्फ मध्ये 'मेन विल बी मेन', 'इन टू द सी' आणि 'टुगेदर' या चित्रपटाच्या दिग्दर्शकांनी आज पत्रकार परिषदेत आपल्या चित्रपटांचा प्रवास उलगडून सांगितला.
'मेन विल बी मेन' हा पति-पत्नी संबंधांवर आधारित सिनेमा आहे. कितीही अडचणी असो, हसत रहा असा संदेश यातून दिल्याचे या चित्रपटाचे दिग्दर्शक कुमार चंद्र सेखराम म्हणाले. गेल्या लॉकडाऊनमध्ये लोणावळा-मुंबई प्रवासात याचे चित्रीकरण केले आहे. चित्रपटाचा नायक आणि गाडीचा ड्रायव्हर या दोघांचा एकाच दिवशी लग्नाचा वाढदिवस असतो. प्रवासादरम्यान दोघांच्या पत्नीचा फोन येतो, ड्रायव्हर पत्नीशी खरे बोलतो तर नायक खोटे बोलतो. यातून पुढे घडलेल्या घटना पडद्यावर पाहणे रंजक ठरेल.
‘इन टू द सी’ उडिया भाषेतील सिनेमा आहे. समुद्रात चक्रीवादळ केव्हाही धडकते. किनारपट्टीला वादळाचा तडाखा बसून मोठ्या प्रमाणावर हानी होते. देशाच्या इतर भागातील लोकांना त्याची कल्पना नसते. असे इन टू द सी चित्रपटाचे दिग्दर्शक आशिष नायक म्हणाले. वादळी वाऱ्यातही समुद्रात जाऊन मासेमारी करणाऱ्यांचे भावविश्व यात दाखवले आहे. वादळात चित्रीकरण करणे अतिशय कठीण होते. समुद्रातून बाहेर आल्यावरही आम्ही हेलकावे खात होतो असे ते म्हणाले.
‘टुगेदर’ हा 22 मिनिटांचा लघुपट आहे. कोविड महामारीच्या दुसऱ्या लाटेची याला पार्श्वभूमी आहे. कोविड काळातील भावनिक चढउतार यात दाखवण्यात आल्याचे दिग्दर्शक आझाद आलम म्हणाले. दक्षिण आशियाई आंतरराष्ट्रीय चित्रपट महोत्सव  आणि न्यूयॉर्क इंडियन फिल्म फेस्टिव्हलमध्ये याचा प्रीमियर झाला आहे.PIB MIFF Team | S.Patil/S.Kane/Darshana/MIFF-56
|
|
चांगल्या सिनेमांची प्रसिद्धी तुमच्यासारख्या चांगल्या सिनेप्रेमींच्या कौतुकामुळेच होते, यावर आमचा विश्वास आहे. तुमचं सिनेमाबद्दलचं प्रेम समाज माध्यमांवर #AnythingForFilms /#FilmsKeLiyeKuchBhi and #MIFF2022 वापरून शेयर करा. चला सिनेमाबद्दलचं हे प्रेम सगळ्यांपर्यंत पोहचवूया !
|
|
#MIFF2022 मधल्या कुठल्या सिनेमानं तुमच्या काळजाचा ठोका चुकवला? #MyMIFFLove वापरून जगाला कळू द्या MIFF मधला तुमचा आवडता सिनेमा कुठला ?
|
|
जर कथा तुमच्या काळजाला भिडली असेल तर, आम्हाला संपर्क करा! तुम्हाला सिनेमा किंवा निर्मात्याबद्दल आणखी माहिती हवी आहे का? विशेषतः जर तुम्ही पत्रकार किंवा ब्लॉगर आहात आणि सिनेमाशी संबंधित लोकांशी बोलायचं आहे? पीआयबी तुमची त्यांच्याशी गाठ घालून देईल, आमचे अधिकारी महेश चोपडे यांच्याशी +91-9953630802 वर कॉल करा. किंवा miff.pib[at]gmail[dot]com वर आम्हाला मेल करा.
|
|
कोविड महामारी नंतर पहिल्यांदाच होत असलेल्या ह्या महोत्सवात, चित्रपट रसिक ऑनलाइन पण महोत्सवाचा आस्वाद घेऊ शकतील. ऑनलाईन प्रतिनिधी म्हणून आपण मोफत नोंदणी करू शकता  https://miff.in/delegate2022/hybrid.php?cat=aHlicmlk या संकेतस्थळावर तुम्हाला स्पर्धा विभागातले चित्रपट उपलब्ध झाल्यावर बघता येतील.
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179